Brasilië - Howling Pixel
Portugese verkenning en vroeë koloniale beleid
Die Portugese koningshuis in Brasiliaanse ballingskap
Betrekkinge met die Verenigde Koninkryk en onafhanklikheid
Land van superlatiewe
Met 'n nuwe monetêre beleid is die huidige geldeenheid Real in 1994 ingevoer. Die jaarlikse inflasiekoerse het sedertdien duidelik afwaarts gebeur, en Brasiliane het nou aan 'n stabiele geldeenheid gewoond geraak. Op 10 April 2018 was 1 Brasiliaanse real se waarde gelyk aan ZAR3,53.
Die aansienlike uitbreiding van die volume van die sogenaamde Suid-Suid-handel was een van die merkwaardigste verskynsels in vroeë 21ste eeuse wêreldekonomie. So is ook handels- en beleggingsbande tussen Suid-Afrika en Brasilië – die leidende ekonomiese moondhede op hulle vastelande – aanmerklik verstewig. Ondanks enkele terugslae soos die wêreldwye finansiële krisis in 2008/2009 en 'n geskil oor Brasiliaanse vleisuitvoere na Suid-Afrika het die twee lande verskillende komparatiewe voordele in die internasionale handel (dit wil sê elkeen kan bepaalde goedere en dienste goedkoper en doeltreffender vir die wêreldmark verskaf) wat baie geleenthede vir tweerigtinghandel en beleggings bied. Brasilië is vir Suid-Afrika reeds die belangrikste handelsvennoot in Latyn-Amerika – al het dit in 2009 nog slegs een persent van die RSA se totale buitelandse handel verteenwoordig. Suid-Afrika voer hoofsaaklik masjiene en uitrusting, minerale en chemiese produkte na Brasilië uit en voer dierprodukte, voedsel en tabakprodukte van daar in.
Sosiale en ekologiese vraagstukke
Ten spyte daarvan dat Brasilië 'n groot land is wat ryk is aan natuurlike hulpbronne en 'n baie groot ekonomie, leef meer as 22 miljoen Brasiliane in klaaglike armoede. Die syfer is baie hoër as diegene wat in betreklike armoede leef ook by die syfer ingesluit word. Dit is 'n kritiese kwessie en word deels toegeskryf aan dié land se ekonomiese wanverdeling, een van die hoogste ter wêreld volgens die Gini-koëffisiëntindeks. Armoede in Brasilië is die sigbaarste in die talle favelas, 'n groot aantal krotbuurte in dié land se metropolitaanse gebiede en ook op die afgeleë platteland waar daar bitter min ekonomiese en maatskaplike vooruitgang plaasvind. Die Noordoostelike streek het kroniese probleme vanweë die halfwoestynklimaat in die binneland en die periodieke droogtes beïnvloed miljoene mense.
In die afgelope 12 jaar is Brasilië se belastingkoerse geleidelik opgestoot van rondom 28% van dié land se BBP tot meer as 37%. Ten spyte hiervan was daar onvoldoende (en in sommige gevalle geen) verbetering in openbare dienste wat deur federale of die meeste deelstaats- en munisipale regerings verskaf word nie.
Ongeveer 16 miljoen mense in Brasilië word amptelik as ongeletterd beskou.
Op 20 Augustus 2007 het die destydse president Luiz Inácio Lula da Silva 'n nuwe regeringsprogram aangekondig wat op doeltreffende misdaadbestryding gemik was. Oor 'n tydperk van vyf jaar het die Brasiliaanse regering sowat 6,7 miljard R$ (24,8 miljard ZAR) bestee vir die oprigting van 160 nuwe gevangenisse, die verbetering van polisiemanne en -vroue se werksomstandighede en sosiale maatreëls. Die program het die indiensneming van meer polisiepersoneel en 'n verbeterde opleiding behels, maar ook die bestryding van armoede in die krotbuurte van Brasiliaanse metropole wat die ergste onder misdaad ly. Dit was die eerste keer dat Brasilië 'n poging aangewend het om misdaad ook met sosiale maatreëls onder beheer te kry.
Mense en diere betaal 'n hoë prys vir die regering se onverantwoordelike beleid. Die Brasiliaanse Departement van Gesondheid het in 2018 15 018 gevalle van pesdodervergiftigings vermeld - maar erken dat die ware syfer merkbaar hoër kan wees. In die eerste maande van 2019 het 500 miljoen heuningbye in Suid-Brasilianse deelstate gesterf.
Toe die befaamde argitek Le Corbusier in 1929 sy eerste besoek aan Rio de Janeiro gebring het, was Brasilië vir hom 'n opwindende land – alhoewel dit vir hom in baie opsigte nog agterlik was. Hy het hier enkele lesings gehou vir 'n klein sirkel van goed opgeleides wat oor die nodige kennis van Frans beskik het. Hierdie groep bevoorregtes het die Brasiliaanse argitekte Lucio Costa en Oscar Niemeyer ingesluit – twee sleutelpersone vir 'n latere argitektoniese stroming waarna as Brasiliaanse of Tropiese modernisme verwys sou word.
Sokker is die nasionale sport van Brasilië en ook die gewildste een. Die Brasiliaanse nasionale sokkerspan is een van die wêreldwyd beste en het die FIFA Sokker-Wêreldbeker vyf keer gewen (1958, 1962, 1970, 1994 en 2002), 'n algehele rekord. Brasilië het dié toernooi tot dusver ook twee keer aangebied (in 1950 en 2014), maar kon albei nie wen nie. Verskeie sportsoorte soos strandsokker, futsal en footvolley het as variasies van sokker in Brasilië ontstaan.
Rugby word in Brasilië sedert 1888 gespeel, solank as wat sokker in dié land beoefen word, maar rugby het nooit die aandag ontvang wat sokker geniet nie. Rugby is een van die snelgroeiende sportsoorte in Brasilië en word veral aan universiteite beoefen. Die Brasiliaanse nasionale rugbyspan, bekend as die Tupis, kon tot dusver nie vir die Rugbywêreldbeker kwalifiseer nie, maar is tans Suid-Amerika se vierde sterkste span ná Argentinië, Uruguay en Chili.
↑ (pt) Exército Brasileiro. "Hino à Bandeira Nacional". Geargiveer vanaf die oorspronklike op 22 Februarie 2014. Besoek op 29 Januarie 2014.
↑ (pt) "Demografie". Brasiliaanse Regering. Geargiveer vanaf die oorspronklike op 17 November 2011. Besoek op 8 Oktober 2011.
↑ (en) Jonathan Watts & Donna Bowater. "Dilma Rousseff impeached by Brazilian senate". The Guardian. Besoek op 12 Mei 2018.
↑ (pt) "Área Territorial Brasileira" [Brasiliaanse Territoriale Gebied]. Instituto Brasileiro de Geografia e Estatística. Besoek op 12 Mei 2018. Para a superfície do Brasil foi obtido o valor de 8.515.759,090 km2, publicado no DOU nº 124 de 30/06/2017, conforme Resolução Nº 02, de 29 de junho de 2017.
↑ (pt) "População do Brasil". IBGE. Besoek op 12 Mei 2018.
↑ (en) "GINI index (World Bank estimate)". Wêreldbank. Besoek op 12 Mei 2018.
↑ (en) "BRAZIL – Land". Permanent Missions. United Nations. Geography. Geargiveer vanaf die oorspronklike op 23 Oktober 2014.
↑ (pt) "Embraer vê clientes mais dispostos à compra de aviões". Exame Magazine. Besoek op 12 Mei 2018.
↑ (pt) "Futebol, o esporte mais popular do Brasil, é destaque no Via Legal :: Notícias". Jusbrasil.com.br. Besoek op 12 Mei 2018.
↑ (en) "Football in Brazil". Goal Programme. FIFA. 15 April 2008. Besoek op 12 Mei 2018.
Die 2008 Formule Een Brasiliaanse Grand Prix het op 2 November 2008 op die Autódromo José Carlos Pace in São Paulo, Brasilië plaasgevind. Dit was die agtiende wedren van die kampioenskapseisoen en is deur Felipe Massa in sy Ferrari gewen.
2009 Brasiliaanse Grand Prix
Die 2009 Formule Een Brasiliaanse Grand Prix het op 18 Oktober 2009 op die Autódromo José Carlos Pace in São Paulo, Brasilië plaasgevind. Dit was die sestiende wedren van die kampioenskapseisoen en is deur Mark Webber in sy Red Bull-Renault gewen.
2010 Brasiliaanse Grand Prix
Die 2010 Formule Een Brasiliaanse Grand Prix het op 7 November 2010 op die Autódromo José Carlos Pace in São Paulo, Brasilië plaasgevind. Dit was die negentiende wedren van die kampioenskapseisoen en is deur Nico Rosberg in sy Mercedes gewen.
Die 2011 Formule Een Brasiliaanse Grand Prix het op 27 November 2011 op die Autódromo José Carlos Pace in São Paulo, Brasilië plaasgevind. Dit was die negentiende en laaste wedren van die kampioenskapseisoen en is deur Mark Webber in sy Red Bull-Renault gewen.
Die 2012 Formule Een Brasiliaanse Grand Prix het op 25 November 2012 op die Autódromo José Carlos Pace in São Paulo, Brasilië plaasgevind. Dit was die agtiende wedren van die kampioenskapseisoen en is deur Jenson Button in sy McLaren-Mercedes gewen.
Die 2013 Formule Een Brasiliaanse Grand Prix het op 24 November 2013 op die Autódromo José Carlos Pace in São Paulo, Brasilië plaasgevind. Dit was die negentiende wedren van die kampioenskapseisoen en is deur Sebastian Vettel in sy Red Bull Racing-Renault gewen.
2014 Brasiliaanse Grand Prix
Die 2014 Formule Een Brasiliaanse Grand Prix het op 9 November 2014 op die Autódromo José Carlos Pace in São Paulo, Brasilië plaasgevind. Dit was die agtiende wedren van die kampioenskapseisoen en is deur Nico Rosberg in sy Mercedes gewen.
2015 Brasiliaanse Grand Prix
Die 2015 Formule Een Brasiliaanse Grand Prix het op 15 November 2015 op die Autódromo José Carlos Pace in São Paulo, Brasilië plaasgevind. Dit was die agtiende wedren van die kampioenskapseisoen en is deur Nico Rosberg in sy Mercedes gewen.
Die 2016 Formule Een Brasiliaanse Grand Prix het op 13 November 2016 op die Autódromo José Carlos Pace (beter bekend as Interlagos) in São Paulo, Brasilië plaasgevind. Dit was die twintigste en voorlaaste wedren van die 2016-kampioenskapseisoen.
Die 2017 Formule Een Brasiliaanse Grand Prix is op 12 November 2017 op die Autódromo José Carlos Pace in São Paulo, Brasilië beslis. Dit was die negentiende wedren van die kampioenskapseisoen gewees.
Die 2018 Formule Een Brasiliaanse Grand Prix is op 11 November 2018 op die Autódromo José Carlos Pace in São Paulo, Brasilië beslis. Dit was die twintigste en voorlaaste wedren van die kampioenskapseisoen gewees.
Die 2019 Formule Een Brasiliaanse Grand Prix sal op 17 November 2019 op die Autódromo José Carlos Pace in São Paulo, Brasilië plaasvind. Dit sal die twintigste wedren van die kampioenskapseisoen wees.
Arabies (العَرَبِية‎, al-ʻarabiyyah [alʕaraˈbijja] of عربي ,عربى‎ ʻarabī [ˈʕarabiː] ) is die taal van die Arabiere, wat ook die hooftaal in Noord-Afrika, die Midde-Ooste en die Horing van Afrika is. Dit is 'n Semitiese taal wat deur 242 miljoen mense as hulle moedertaal beskou word en deur vele meer as ampstaal en/of liturgiese taal aangewend word. Dit word as sesde werkstaal van die Verenigde Nasies erken. Arabies is die amptelike taal van 28 lande, die derde meeste naas Engels en Frans. Daarbenewens is dit 'n belangrike minderheidstaal in lande soos Iran en Turkye. Arabies word in die Arabiese alfabet geskryf.
Die Atlantiese Oseaan is die wêreld se tweede grootste oseaan. Dit beslaan ongeveer een vyfde van die aarde se oppervlakte en lê tussen die ooskus van Noord- en Suid-Amerika en die weskus van Europa en Afrika. Die oseaan se naam, van Griekse mitologie verleen, beteken "See van Atlas".
Die Duitsers (Duits: Deutsche) is 'n Germaanse nasie en etniese groep inheems aan Sentraal-Europa wat 'n gemeenskaplike Duitse afkoms, kultuur en geskiedenis deel, en Duits as moedertaal praat. Alternatiewelik is Duitsers diegene wat in Duitsland woon of in Duitsland gebore is. Volgens die grondwet van Duitsland is diegene wat oor die Duitse burgerskap beskik, 'n Duitser, ongeag van die etniese herkoms.Duitsers vorm die titulêre nasie van Duitsland, waar hulle byna 93% van dié land se bevolking vorm en nog klein erkende minderhede soos Dene, Friese, Roma en Sorbe leef. Behalwe Duitsland kom Duitse minderhede nog in Europese lande soos België (Duitstalige Gemeenskap), Denemarke (Noord-Sleeswyk), Frankryk (Elsas en Lotaringe), Italië (Suid-Tirool), Kasakstan, Nederland, Pole (Silesië), Rusland (Ruslandduitsers) en Tsjeggië (Sudete) voor.
Tydens die tydperk van die Duitse Keiserryk het sommige Duitsers in gebiede van die Duitse koloniale ryk gevestig, veral in Duits-Suidwes-Afrika, waar in die huidige Namibië nog sowat 30 000 mense van Duitse afkoms woon. In Suid-Afrika is omtrent 1,2 miljoen mense van Duitse afkoms, veral die Afrikaners wat naas Nederlandse ook van Duitse, Engelse en Hugenote afkomstig is.
Die volgende is 'n volledige lys van Grands Prix wat deel is/was van die Formule Een Wêreldkampioenskap sedert sy ontstaan in 1950.
Tot en met die Meksikaanse Grand Prix in 2015 was daar 933 Wêreldkampioenskaps-Grands Prix gehou, insluitende die Indianapolis 500 renne wat deel was van die Wêreldkampioenskap vanaf 1950 tot die 1960 Formule Eenseisoen.
'n Groot motorren word gewoonlik 'n Grand Prix (mv. Grands Prix) genoem, 'n tradisie wat dateer uit die 20ste eeu en die Grands Prix motorrenne van die 1920's en 1930's-era. Vir 'n motorwedren om 'n Grand Prix genoem te mag word moet dit oor 'n minimumafstand van 300 km beslis word.
Natal kan wees:
Natal, Brasilië, 'n stad in Brasilië
Natal (kolonie), 'n voormalige Britse kolonie in Suid-Afrika
Natal (provinsie), 'n voormalige provinsie in Suid-Afrika
KwaZulu-Natal, 'n huidige provinsie in Suid-Afrika
Natalia Republiek, 'n voormalige Boererepubliek in Suid-Afrika
Sisiliaans (sicilianu) is die Romaanse taal wat in Italië op die eiland Sisilië, in Apulië, Kalabrië en Kampanië, en deur Italiaanse emigrante in Argentinië, Australië, Brasilië, Kanada, Meksiko en die Verenigde State van Amerika deur 10 miljoen mense gepraat word. Daar bestaan ook 'n Sisiliaanse Wikipedia.